Na podlagi tretjega odstavka 14. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 57/12, 47/13-ZDU-1G, 50/14, 90/14-ZDU-1I, 14/15-ZUUJFO in 76/15) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci, na svoji \_\_\_\_\_ seji, dne \_\_\_\_\_\_\_\_\_\_\_\_\_, na predlog župana sprejel naslednji

**S K L E P**

**I.**

Občina Markovci zamenja nepremičnino parc. št. 149/5**,** k.o. (404) Prvenci, v izmeri 5000 m2, za nepremičnino parc. št. 144/10,k.o. (404) Prvenci, v izmeri 4106 m2 (v lasti Darka Horvata, stalno stan. Pod Gradiščem 1/a, 2000 Maribor, začasno stan. 272 Earls Court Road, GB SW5 9AS London, Velika Britanija) in nepremičnino parc. št. 151/3, k.o. (404) Prvenci, v izmeri 351 m², za nepremičnini parc. št. 147/6, v izmeri 323 m² in parc. št. 147/7, v izmeri 319 m², k.o. (404) Prvenci (prav tako v lasti Darka Horvata, stalno stan. Pod Gradiščem 1/a, 2000 Maribor, začasno stan. 272 Earls Court Road, GB SW5 9AS London, Velika Britanija) in sicer na podlagi metode neposredne pogodbe.

**II.**

Lastnik nepremičnin Darko Horvat, s katerim se zamenjujeta nepremičnini v lasti občine, se za razliko v površini zemljišč, ki ju pridobi z zamenjavo, kot izhaja iz I. točke tega sklepa, zaveže:

* sofinancirati izgradnjo igrišča za rokomet, mali nogomet, odbojko in veliki tenis, vključno z ograjo ter izgradnjo brunarice na parc. št. 144/10, k.o. Prvenci,
* na lastne stroške zgraditi cesto za dostop do že zgrajene ceste s parc. št. 253/1, k.o. (404) Prvenci in sicer na parc. št. 147/6 in parc. št. 147/7, obe k.o. Prvenci, pri čemer Občina Markovci položi kabel za potrebe javne razsvetljave.

**III.**

Občina Markovci sklene z Darkom Horvatom ustrezno predpogodbo in sicer v vsebini, kot izhaja iz tega sklepa.

Številka: 478-0034/2013

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazložitev:

Občina Markovci je dne 15. 12. 2015 prejela predlog Vaškega odbora Strelci in Športnega društva Strelci glede menjave zemljišč za potrebe izgradnje športnih površin v naselju Strelci. V dopisu navajajo, da parc. št. 149/5, k.o. (404) Prvenci, ki je v lasti Občine Markovci in na kateri naj bi se po prvotnih dogovarjanjih, ki so potekala že pred leti, igrišče postavilo, zaradi svoje lege oz. dislociranosti za izvedbo ni najbolj primerno. Zaradi navedenega sta Vaški odbor Strelci in ŠD Strelci začela iskati primernejšo lokacijo, kjer naj bi s stranskimi učinki igrišča (hrup) najmanj motili vaščane. V dopisu v nadaljevanju navajajo, da so po dolgotrajnem iskanju našli najbolj ustrezno in razpoložljivo lokacijo in sicer parc. št. 144/10, k.o. Prvenci, katere lastnik je Darko Horvat.

Vaški odbor Strelci želi zemljišče s parc. št. 149/5, k.o. (404) Prvenci, v izmeri 5000 m², ki je v lasti Občine Markovci in so ga pridobili za namen ureditve igrišča, menjati za drugo, primernejše manjše zemljišče v lasti Darka Horvata, tj. parc. št. 144/10, k.o. Prvenci. Lastnik zemljišča se z idejo strinja in je hkrati ponudil tudi finančno pomoč pri izgradnji igrišča in brunarice ter pomoč pri ureditvi pravno formalnega dostopa do igrišča. S slednjim bi se tako uredil že dalj časa pereč problem vaške ceste, ki poteka po zasebni lastnini parc. št. 125/6, k.o. Prvenci, ki je prav tako v lasti Darka Horvata. Nova trasa ceste se predvideva na nepremičninah parc. št. 147/6 in parc št. 147/7, obe k.o. Prvenci. Lastnik nepremičnin, Darko Horvat, je pripravljen celo financirati izgradnjo nove ceste, ki bi se prenesla v last in upravljanje Občine Markovci, medtem ko bi se sedanja cesta, ki poteka po parc. št. 125/6 (Darko Horvat) in parc. št. 151/3 (Občina Markovci), obe k.o. Prvenci, ukinila.

Menjava se bo izvedla v skladu z Zakonom o stvarnem premoženju države in samoupravnih lokalnih skupnosti (Uradni list RS, št. 86/10, 57/12, 47/13-ZDU-1G, 50/14, 90/14-ZDU-1I, 14/15-ZUUJFO in 76/15), ki v tretji alineji 23. člena določa, da se lahko nepremično premoženje samoupravnih lokalnih skupnosti zamenja na podlagi neposredne pogodbe, če gre za menjavo nepremičnin, pod pogojem, da se vrednost premoženja samoupravnih lokalnih skupnosti z zamenjavo ne zmanjša ter da razlika med zamenjanima nepremičninama ni večja od 20%, vendar največ 80.000 EUR. Izjemoma lahko razlika med zamenjanima nepremičninama preseže 20 % oziroma 80.000 EUR pod pogojem, da je ta razlika v korist samoupravne lokalne skupnosti in se brezplačno prenese v last samoupravne lokalne skupnosti.

Ker bi samo z zamenjavo prišlo do oškodovanja občine, se je lastnik zemljišča Darko Horvat zavezal, na zemljišču, ki ga bo zamenjal, zgraditi igrišče za rokomet, mali nogomet, odbojko in veliki tenis, vključno z ograjo ter cesto za dostop do že zgrajene ceste s parc. št. 253/1, k.o. (404) Prvenci, pri čemer pa se Občina Markovci zaveže položiti kabel za potrebe javne razsvetljave. Z zamenjavo zemljišč ter zavezami lastnika zemljišč bi tako občina oz. njeni občani celo pridobili.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

 Milan GABROVEC, prof.

 župan